Piatok ( 16.10.2015)
Vyhlásená denná téma: 
Cukry – prečo sú dôležitou súčasťou výživy. Niečo zaujímavé o mede.
Triedna učiteľka: Mgr. Mária Juhová
5. ročník
Cieľ:
· Kognitívny: Vedieť určiť potraviny, ktoré obsahujú cukor.
· Afektívny: Podporovať u žiakov spoluprácu.
· Psychomotorický: Precvičovať jemnú motoriku rúk.
Motivácia: Hra na slepú babu – žiaci so zavretými očami (zaviazanými) musia ochutnať vybrané potraviny, pochutiny a uhádnuť, o aké  potraviny a pochutiny ide .
Organizačná forma vyučovania:  frontálna
Didaktické prostriedky: Potraviny/pochutiny – tatárska omáčka, kečup, cukor, med, citrón, pistácie, horká čokoláda, chilli omáčka, šatka na oči, interaktívna tabuľa, výkresy, farbičky, pastelky, vodové farby, temperové farby, štetce, nádobky na vodu, vianočka, maslo, ovocný džem, čokoládový toping, ozdobné kvety a guličky, formičky na vyrezávanie vianočky, banány, hrozno. 
Vyučovacie metódy: slovné, názorné, praktické, motivačné – demonštrácia, expozičné – vysvetľovanie, fixačné – opakovací rozhovor. 
Po absolvovaní besedy s včelárom nasledovala hodina výtvarného súťaženia a následne hodina praktických zručností.
Štruktúra vyučovacej hodiny praktických činností.
Pozdrav, privítanie žiakov, zápis do triednej knihy.
Motivácia –  Hra na slepú babu – so zaviazanými očami ochutnať pripravené potraviny, pochutiny a rozoznať chute. 
Demonštrácia potravín, pochutín. Každý zo žiakov porovná chute, komu čo chutilo najviac a komu čo najmenej. Rozhovor o cukroch – aké sú dôležité pre naše telo. 
	Cukry – ako nám už aj ich názov napovedá, majú sladkastú chuť. Nachádzajú sa v rastlinných aj živočíšnych bunkách. Sú vyrobené z cukrovej trstiny alebo z cukrovej repy. Sú významné ako zásobné látky, zdroj energie. Z cukrov sa v organizme vytvárajú mnohé dôležité látky ako tuky a bielkoviny. Majú väčšinou bielu farbu, ale v obchodoch môžeme nájsť aj cukor hnedý – trstinový. Cukor môže byť spracovaný aj v iných podobách a to v podobe sladkostí, koláčov, keksíkov, lízaniek, žuvačiek, rôznych nápojov, potravín a pochutín. Cukor sa nachádza aj v zelenine a ovocí. Naše telo cukry potrebuje, preto každá  jedna potravina obsahuje cukor. 
Video – výroba medu. 
	Med – má sladkastú chuť a je lepkavý, vytvárajú ho niektoré druhy hmyzu – včely ale aj iné chrobáky zberom a zahusťovaním sladkých štiav – predovšetkým nektáru kvetov. Má zvláštnu chuť a preto mu ľudia dávajú prednosť pred cukrom, ktorý nie je taký zdravý ako med. Nekazí sa, vydrží  chutný a dobrý aj niekoľko stoviek rokov. Druhy medu – surový, čistý med, stáčaný, pastovaný, kvetový, zmiešaný, ochutený, med z byliniek, ktorý lieči rôzne ochorenia človeka. Kedysi dávno ho používali na hojenie rán, patrí medzi výnimočnú potravinu. Obsahuje veľmi veľa vitamínov, minerálov, liečivých látok. Pomáha pri angíne, chrípke, nachladnutiu. V spojení s citrónom pôsobí na ľudské telo ešte lepšie. Pomáha pri nespavosti, nervozite a podráždenosti. Skladujeme ho v sklenených uzatvárateľných nádobách pri izbovej teplote, necukornatie ale tuhne. Ak stuhne, stačí ho s nádobou ponoriť do vodného kúpeľa s teplotou nie vyššou ako 44 ºC. 
Výroba sladkého prekvapenia – Nakrájame vianočku. Žiaci si zoberú formičky na vyrezávanie – srdce, mesiac, hviezdička a pod. Z krajcov vianočky, budú vyrezávať tvary. Do misky si žiaci zmiešajú maslo s medom, ktoré budú natierať na vyrezané tvary vianočky. Dozdobíme ich farebnými jedlými kvetinkami, guličkami prípadne poliať čokoládovým topingom. Použijeme aj nakrájaný banán a hrozno. 
[bookmark: _GoBack]Fixácia – opakovací rozhovor – cukor, med, básnička. Na uvoľnenie a oddych – maľovanie výkresov s témou cukry a med.
 Záver – hodnotenie vyučovacej hodiny a následné hodnotenie žiakov. 


